Seester Accommodation | LekkeSlaap
Seester Accommodation is 'n ruim dubbelverdiepinghuis wat teen die strand in die vissersdorpie Lambertsbaai geleë is. Hierdie selfsorghuis kan 6 mense gerieflik akkommodeer. Gaste kan die klank van die see van hul voorstoep af geniet.
Die huis het 3 slaapkamers en 2 volledige badkamers. Die hoofslaapkamer het 'n dubbelbed en 'n en suite-badkamer. Die ander 2 slaapkamers het elk 2 enkelbeddens en hulle deel 'n badkamer. Die kombuis is volledig toegerus en daar is ook 'n wasmasjien. Die sitkamer is ruim met gemaklike sitplek en 'n TV met sekere DStv-kanale. Daar is 'n ingeboude braai in die sitkamer en ook 2 braai-areas buite. Gaste het pragtige uitsigte oor die see vanaf die braai- en balkon-areas.
Seester Accommodation het 'n toesluitmotorhuis en deel toegang tot die perseel met gaste van Seester Cottage deur 'n afstandbeheer hek. Albei eenhede is privaat. Die perseel is 2 en 'n half ure se ry van Kaapstad af, en is dus die ideale bestemming vir 'n vakansie of 'n naweekwegbreek. Behalwe vir al die besienswaardighede in en om Lambertsbaai, soos kreefduik, visvang, walviskyk en die voël-eiland, is dit ook in die wêreldbekende blomme-mekka, Namakwaland, geleë.